Ústav experimentálnej psychológie Centra spoločenských a psychologických vied Slovenskej akadémie vied

Ústav experimentálnej psychológie (skratka ÚEP CSPV SAV) je jedným z vedeckých pracovísk Slovenskej akadémie vied.

Od roku 2015 je ústav súčasťou Centra spoločenských a psychologických vied SAV, pričom od roku 2022 spolu s centrom pôsobí ako verejno-výskumná inštitúcia. Je prvým pracoviskom základného psychologického výskumu na Slovensku a zároveň jediným v Slovensku a Česku, ktoré sa zameriava na psychologické aspekty posudzovania a rozhodovania.

Výskum sa zameriava predovšetkým na kognitívne a emočné procesy osobnosti v súvislosti so sociálnym prostredím. V priebehu histórie sa však ústav venoval aj ďalším oblastiam, pričom jeho výskumné zameranie sa vyvíjalo nasledovne:

 50. roky 20. storočia – senzorika (podmienené reflexy).
 60. roky – percepcia (vnímanie vo vzťahu k učeniu).
 70. roky – pamäť, lateralita, psychológia práce.
 80. roky – myslenie (kognitívne funkcie osobnosti ako regulátory činnosti), inžinierska psychológia.
 90. roky – inteligencia, kreativita, environmentálna psychológia, história psychológie na Slovensku, výskum záťaže, zvládania a adaptácie, kognitívne štýly a kvalita života.
 2000 – 2010 – zvládanie involučných zmien vo vyššom veku, religiozita a spiritualita v kontexte osobnosti, múdrosť, životné cnosti, tvorivosť a sociálna inteligencia.
 2010 – 2020 – rozhodovanie profesionálov a laickej verejnosti, racionalita, usudzovanie a intuitívne procesy, kognitívne procesy, emočná regulácia a sociálne zručnosti podporujúce kvalitu práce u členov posádok záchrannej zdravotnej služby, kvalita života
 Od 2020 – kognitívne a osobnostné prediktory budovania dôvery, kognitívne zlyhania, psychologické aspekty adaptácie na dôchodok, nepodložené presvedčenia vo vzťahu ku kontroverzným spoločenským otázkam.

V rámci svojej vedecko-výskumnej činnosti spolupracuje Ústav experimentálnej psychológie okrem domácich vedeckých inštitúcií aj s viacerými významnými zahraničnými pracoviskami. V roku 2022 bol akreditovaný expertmi v medzinárodnom hodnotení organizácií SAV, pričom získal hodnotiaci stupeň B/C, čím je jeho výskumné pôsobenie viditeľné na európskej úrovni.

 História 
Ústav sa začal formovať od roku 1952, najskôr ako Psychologické oddelenie Filozofického ústavu SAVU (Slovenskej akadémie vied a umení, predchodkyne dnešnej Slovenskej akadémie vied). Založenie Psychologického oddelenia znamenalo vznik vôbec prvého pracoviska na Slovensku, ktoré sa zameriavalo na psychologický výskum.

Od apríla 1955 sa oddelenie osamostatnilo a prebudovalo do podoby Psychologického laboratória SAV, ktoré od roku 1963 do roku 2015 fungovalo ako Ústav experimentálnej psychológie SAV. Od roku 2015 je ústav súčasťou Centra spoločenských a psychologických vied SAV a od roku 2022 sa ústav spolu s celým centrom transformoval na verejno-výskumnú inštitúciu.

Do roku 1990 bol ÚEP SAV neformálna centrálna psychologická inštitúcia, „vlajková loď“, určujúca smer psychologického bádania na Slovensku: ako školiace pracovisko, výučbou na vysokých školách, vývojom metodík a prístrojov, organizovaním odborných podujatí, prepájaním na vedecké aktivity v (kapitalistickom) zahraničí, informačno-popularizačnou činnosťou, atď. 

V priebehu svojej existencie sa učinil ÚEP SAV o viacero významných prínosov pre psychologické vedy, ako psychologicko-medicínsky prínos v skúmaní a poznaní problematiky párovej súčinnosti orgánov a funkcií v človeku; revidovanie a obohatenie psychologických poznatkov o poznávacích procesoch človeka (vnímanie, pamäť, myslenie, atď.); sformulovanie originálneho, komplexného trojúrovňového modelu kvality života; príspevok k tvorbe „Big Five“ metodológie psychológie osobnosti (slovenská verzia metodiky), a mnohé ďalšie.

S Ústavom experimentálnej psychológie je taktiež historicky spojený vznik Slovenskej psychologickej spoločnosti (SPS). Jej vznik sa bezprostredne viaže na Záujmový psychologický krúžok (ZPK) pri pôvodnom pracovisku, Psychologickom kabinete SAV oddelenia Filozofického ústavu, vedeného doc. PhDr. Miroslavom Bažánym, CSc., ktorého činnosť viedla k vzniku samostatnej SPS. Hlavnou činnosťou SPS pri SAV bolo, a je aj podľa súčasných stanov podpora a rozširovanie psychológie ako vedy i praktickej disciplíny,  ako aj snaha o rozvoj a využívanie psychologických poznatkov v spoločnosti. Medzi jej významné aktivity patria Zjazdy slovenských psychológov, z ktorých historicky 1. sa konal v roku 1963 v Smoleniciach, a zúčastnilo sa ho 103 psychológov. Okrem Zjazdov slovenských psychológov dnes organizuje SPS pri SAV medzinárodné konferencie „Psychologické dni“, a „Študentské psychologické dni“. Obe konferencie majú podobu bienále, a geograficky sú organizované raz v Česku, a raz na Slovensku.

 Riaditelia a riaditeľky ÚEP SAV (od roku 2015 vedúci a vedúce organizačnej zložky ÚEP CSPV SAV) 

 1955 – 1959: doc. PhDr. Miroslav Teofil Bažány, CSc.
 1960 – 1991: prof. PhDr. Damián Kováč, Dr.Sc.
 1991 – 1999: PhDr. Michal Stríženec, DrSc.
 1999 – 2007: prof. PhDr. Imrich Ruisel, DrSc.
 2007 – 2015: prof. PhDr. Viera Bačová, DrSc.
 2016 – 2025: prof. Mgr. Peter Halama, PhD.
 2025 – súčasnosť: doc. PaedDr. Vladimíra Kurincová Čavojová, PhD.

 Publikačná činnosť 
 Od roku 1956: karentovaný impaktovaný časopis STUDIA PSYCHOLOGICA v anglickom jazyku.

 Vybrané významné monografie 
 Gurňáková, J., & Marcinechová, D. (2022). Význam komunikácie s pacientom a jeho blízkymi v zásahoch záchrannej zdravotnej služby. Bratislava: Ústav experimentálnej psychológie SAV. Dostupné online
 Čavojová, V., & Halama, P. (Eds.). (2022). Prežívanie a dôsledky pandémie COVID-19 na Slovensku: Pohľad sociálnych vied. Bratislava: Ústav experimentálnej psychológie SAV. Dostupné online
 Brezina, I., & Čavojová, V. (Eds.). (2021). Prečo ľudia potrebujú krízy. Psychológia spoločenských zmien. Bratislava: Ústav experimentálnej psychológie SAV. Dostupné
 Bačová, V., & Halama, P. (Eds.). (2021). Psychologické súvislosti adaptácie na dôchodok. Bratislava: Ústav experimentálnej psychológie SAV. Dostupné online
 Grežo, M. (Ed.). (2020). Kríza dôvery: Teória a výskum. Bratislava: Ústav experimentálnej psychológie SAV. Dostupné online
 Jurkovič, M., Čavojová, V., & Brezina, I. (2019). Prečo ľudia veria nezmyslom. Bratislava: Ústav experimentálnej psychológie SAV. Dostupné
 Halama, P. (Ed.). (2017). Rozhodovanie profesionálov. Procesuálne, osobnostné a sociálne aspekty. Bratislava: Ústav experimentálnej psychológie SAV. Dostupné online
 Masaryk, R., & Bašnáková, J. (Eds.). (2016). Rozhodovanie a usudzovanie VI: Jednotlivec a ostatní: rozhodovanie v sociálnych kontextoch. Bratislava: Ústav experimentálnej psychológie SAV. Dostupné online
 Čavojová, V. (2016). Anatómia intuície. Psychológia racionálneho myslenia II. Bratislava: Ústav experimentálnej psychológie SAV. Dostupné
 Čavojová, V., Ballová Mikušková, E., Majerník, M., Jurkovič, M., Juhásová, A., & Masaryk, R. (2016). Rozum: Návod na použitie. Psychológia racionálneho myslenia. Bratislava: Ústav experimentálnej psychológie SAV. Dostupné
 Masaryk, R. (Ed.). (2013). Rozhodovanie a usudzovanie V. Sociálne vplyvy v rozhodovaní. Bratislava: Ústav experimentálnej psychológie SAV. Dostupné online
 Hanák, R., Ballová-Mikušková, E., & Čavojová, V. (Eds.). (2013). Rozhodovanie a usudzovanie IV: Aplikácie a limity intuície. Bratislava: Ústav experimentálnej psychológie SAV. Dostupné online
 Bačová, V. (Ed.). (2012). Rozhodovanie a usudzovanie III: Aspekty, javy, aplikácie. Bratislava: Ústav experimentálnej psychológie SAV. Dostupné online
 Bačová, V. (Ed.). (2011). Rozhodovanie a usudzovanie II: Oblasti a koncepcie. Bratislava: Ústav experimentálnej psychológie SAV. Dostupné online
 Bačová, V. (Ed.). (2010). Rozhodovanie a usudzovanie I: Pohľady psychológie a ekonómie. Bratislava: Ústav experimentálnej psychológie SAV. Dostupné online
 Ruisel, I. (2010). Poznávanie v historických súvislostiach. Bratislava: Slovak Academic Press. Dostupné online
 Bačová, V. (2009). Súčasné smery v psychológii: Hľadanie alternatív pozitivizmu (2. dopl. a upr. vyd.). Bratislava: VEDA.
 Jurčová, M. (2009). Tvorivosť v každodennom živote a vo výskume. Bratislava: Iris.
 Kováč, D. (2007). Psychológiou k metanoi. Bratislava: Veda.
 Halama, P. (2007). Zmysel života z pohľadu psychológie. Bratislava: Slovak Academic Press.
 Ruisel, I. (2004). Inteligencia a myslenie. Bratislava: IKAR.
 Stríženec, M. (2001). Súčasná psychológia náboženstva. Bratislava: IRIS.
 Ruisel, I., & Ruiselová, Z. (1990). Vybrané problémy psychológie poznávania. Bratislava: Veda.
 Kováč, D. (1985). Teória všeobecnej psychológie. Bratislava: Veda.
 Daniel, J. (1984). Psychická záťaž v laboratórnych a terénnych podmienkach. Bratislava: Veda.
 Halmiová, O. (1981). Pamäťová hľadacia činnosť. Bratislava: Veda.
 Šípoš, I. (1977). Pamäť a znovupoznanie. Bratislava: Veda.
 Stríženec, M. (1966). Psychológia a kybernetika. Bratislava: Vydavateľstvo SAV.1965
 Uherík, A. (1965). Bioelektrická aktivita kože a jej využitie v experimentálnej psychológii. Bratislava: Vydavateľstvo SAV.

 Referencie 

 Externé odkazy 
 Oficiálny web 

Experimentálnej psychológie
Kategória:Psychológia na Slovensku